Noverint universi presentem paginam inspecturi quod ego Ansericus, dominus Baserne, et dominus Narjodus, Frater meus, dedimus in elemosinam, pro remedio animarum nostrarum et omnium antecessorum nostrorum, Deo et ecclesie Beate-Marie Regniaci et fratribus ibidem Deo servientibus, in aqua nostra de Altissiodoro, sex bochetas in ripa, scilicet, juxta cellarium de Vallibus ad duas tesas ripe ex parte cellarii faciendas, in longitudine, vero, quantum continet clausura vinearum predicti cellarii; Ita plane quod nullus alius in predicta parte aque faciet bochetas. Si vero, aliquis piscatorum fuerit deprehensus a dictis fratribus super bochetis suis aliquod dampnum intulisse, per manum nostram vel heredum nostrorum tenebitur emendare. Quod si predicti fratres juxta dictam clausuram in possessionibus fuerunt dilatati, metas tamen predictas non excedent. Hoc laudavit dominus Iterius de Toci, frater noster, et concessit. Et ut hoc ratum et illibatum in perpetuum permaneat, ego et dominus Iterius, frater noster, presentem cartam sigillorum nostrorum munimine roboravimus. Actum, anno Verbi incarnati Mº CCº XIº.